Hr Hanno Pevkur

Kaitseminister 16.10.2024

KIRJALIK KÜSIMUS

Lugupeetud härra Hanno Pevkur

Kaitseliit korraldab Kirde ja Lääne maakaitseringkonnas nooremallohvitseri kursuseid (NAK). Kursuste korraldamine maakaitseringkondades on väga tänuväärne algatus, võimaldades ette valmistada koolitatud allohvitsere sõjaaja ametikohtadele.

Praegustel NAK kursustel osaleb 64 Kaitseliidu võitlejat. Kuigi NAK kursus algas juba augustis ja lõpeb peatselt (3. novembril 2024. aastal) pole kursuste dokumentatsioon siiani nõuetekohaselt vormistatud, kooskõlastatud ja kinnitatud. Seega on oht, et kursuse läbinutele pole võimalik väljastada kursuse läbimise tunnistusi ega omistada ka vastavaid auastmeid.

See kindlasti ei mõju hästi kursuse läbinud võitlejate moraalile ega Eesti Kaitseväe mainele.

Lähtudes Riigikogu kodu- ja töökorra seaduse paragrahvist 147, palun vastata allolevatele küsimustele:

1. Miks on anutud NAK kursuse dokumentatsioon siiani vormistamata ja kinnitamata? Mis on selle põhjused?
2. Kes konkreetselt vastutab maakaitseringkondade NAK dokumentatsiooni kinnitamise eest - Kaitseliit, Kaitsevägi või Kaitseministeerium?
3. Kes nimeliselt ja ametikoha järgi on antud NAK kursuste kogu dokumentatsiooni lõplik kinnitaja ja vastutaja?
4. Mis kuupäevaks on tagatud antud NAK kursuste dokumentatsiooni kinnitamine?

Jaanus Karilaid

Riigikogu liige